#### ROMANIA

###### JUDETUL SATU MARE

#### CONSILIUL JUDEŢEAN

# **Serviciul resurse umane, salarizare**

# **Nr. \_\_\_\_\_\_\_\_\_\_/\_\_\_\_\_\_\_2022**

## **RAPORT DE SPECIALITATE**

**privind modificarea Statului de funcţii al aparatului de specialitate**

**al Consiliului Județean Satu Mare**

Potrivit prevederilor art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean are ca atribuție aprobarea, în condiţiile legii, la propunerea preşedintelui consiliului judeţean, a regulamentului de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean precum şi ale instituţiilor publice de interes judeţean.

Luând în considerare:

- Rezultatul final al examenului organizat pentru promovarea în gradul profesional imediat superior celui deţinut a personalului contractual de execuție din cadrul aparatului de specialitate al Consiliului Judeţean Satu Mare, înregistrat în corespondenţa internă cu nr. 6517/18.03.2022,

- Rezultatul final al examenului de promovare în gradul profesional imediat superior celui deţinut de către funcţionarii publici din cadrul aparatului de specialitate al Consiliului Judeţean Satu Mare, înregistrat în corespondenţa internă cu nr. 6961/24.03.2022,

- necesitatea transformării a două posturi vacante din cadrul aparatului de specialitate al Consiliului Judeţean Satu Mare,

Având în vedere următoarele prevederi legislative:

- Hotărârea de Guvern nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, Titlul II –Promovarea în grade sau trepte profesionale imediat superioare imediat superioare a personalului contractual din sectorul bugetar plătit din fonduri publice din Anexă,

- Secțiunea a 2-a – referitor la promovarea în grad profesional din Titlul III, Capitolul IV al Hotărârii de Guvern nr. 611/2008 pentru aprobarea normelor privind organizarea și dezvoltarea carierei funcționarilor publici, cu modificările și completările ulterioare,

- Titlul II Statutul funcționarilor publici, Capitolul VI - Cariera funcționarilor publici, Secțiunea a 3-a - Promovarea funcţionarilor publici şi evaluarea performanţelor profesionale și Titlul III Personalul contractual din autoritățile și instituțiile publice, Capitolul IV - Încadrarea și promovarea pesonalului contractual din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

-Legea cadru nr.153/2017 privind salarizarea personalului plătit din fonduri publice, cu modificările și completările ulterioare,

se propun următoarele modificări în cadrul Statului de funcţii:

|  |  |  |  |
| --- | --- | --- | --- |
| Nr.poziție modificată | Denumirea funcției existente | Modificarea propusă | Propunere denumirea funcției |
| 13. | Consilier S | Transformare posturi vacante | Consilier M |
| 29. | Consilier superior S | Consilier principal S |
| 51. | Consilier achiziții publice asistent S | Transformare post ca urmare a promovării în gradul profesional imediat superior | Consilier achiziții publice principal S |
| 64. | Consilier I S | Consilier IA S |
| 125. | Referent I SSD | Referent IA SSD |
| 189. | Consilier principal S | Consilier superior S |

În baza prerogativelor conferite prin art. 182 alin. (2) și a alin. (4) cu trimitere la art. 136 alin.(1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**PROPUNEM:**

Adoptarea Proiectului de hotărâre privind modificarea Statului de funcții al aparatului de specialitate al Consiliului Județean Satu Mare

**ȘEF SERVICIU, VIZAT JURIDIC,**

Bîja Tania cons jr. Bodó Nicoleta

Red./Tehn. B.N. 5ex.